Slottet ligger på [[Sjælland]]s yderste spids, hvor [[Øresund]] er smallest, en strategisk vigtig beliggenhed der gjorde det muligt at kontrollere indsejlingen til [[Østersøen]] gennem Øresund.
[[File:KronborgCastleDenmarkOct152022 07.jpg|thumb|Slottet ligger på [[Sjælland]]s yderste spids, hvor [[Øresund]] er smallest]]
Kronborgs historie kan føres tilbage til fæstningen [[Krogen (borg)|Krogen]], der blev opført af [[Erik af Pommern]] i 1420'erne. Sammen med [[Helsingborg Slot]] på den anden side af Øresund, kunne fæstningen kontrollere indsejlingen til Østersøen og sikre opkrævningen af [[Øresundstolden|told]] af de forbisejlende skibe. Fra 1574 til 1585 ombyggede [[Frederik 2.]] den middelalderlige borg til et storslået renæssanceslot. Store dele af slottet blev ødelagt af en brand i 1629, men det blev efterfølgende genopført af [[Christian 4.]] I 1658 blev Kronborg [[belejring|belejret]] og erobret af en [[Sverige|svensk]] hær, der efterfølgende tog en stor del af slottets kunstværker og interiør som [[krigsbytte]]. I 1785 ophørte slottet med at fungere som kongelig [[residens]] og blev indrettet som [[kaserne]]. [[Militær]]et forlod selve slottet i 1923 og slottets areal i 1991.<ref name=autogeneret1>{{Cite web |url=http://www.kulturarv.dk/verdensarv/verdensarv/kronborg/ |title=Kulturarvsstyrelsen - Verdensarv: Kronborg<!-- Bot genereret titel --> |access-date=15. november 2013 |archive-date= 2. december 2013 |archive-url=https://web.archive.org/web/20131202235335/http://www.kulturarv.dk/verdensarv/verdensarv/kronborg/ |url-status=dead }}</ref> Efter en grundig [[restaurering]] blev Kronborg åbnet for offentligheden i 1938.
Historie Bygninger,_konstruktioner_og_anlæg Kultur Vand